
LIETUVOS RESPUBLIKOS
ADMINISTRACINIŲ BYLŲ TEISENOS ĮSTATYMO PAPILDYMO 451 STRAIPSNIU 
ĮSTATYMAS

2012 m.                              d. Nr.
Vilnius

(Žin., 1999, Nr. 13-308; 2000, Nr. 85-2566 )


1 straipsnis. Įstatymo papildymas 451 straipsniu
Papildyti įstatymą 451 straipsniu:
„451 straipsnis. Valstybės garantuojamos teisinės pagalbos išlaidų atlyginimo 
valstybei tvarka 
1.	Jeigu proceso šaliai, kurios naudai priimtas sprendimas, buvo paskirta valstybės garantuojama teisinė pagalba, teismas savo iniciatyva (ex officio) išsprendžia valstybės garantuojamos teisinės pagalbos išlaidų atlyginimo valstybei klausimą, mutatis mutandis taikydamas šio įstatymo 44 straipsnio nuostatas, reglamentuojančias išlaidų atlyginimą. Dėl valstybės garantuojamos teisinės pagalbos išlaidų apskaičiavimo pateikimo teismas kreipiasi į valstybės garantuojamą teisinę pagalbą organizuojančią instituciją.
2.	Jeigu valstybės garantuojamos teisinės pagalbos išlaidų atlyginimo klausimas nebuvo išspręstas priimant sprendimą išnagrinėjus bylą iš esmės, valstybės garantuojamą teisinę pagalbą organizuojanti institucija turi teisę ne vėliau kaip per keturiolika dienų nuo sprendimo įsiteisėjimo pateikti teismui prašymą dėl šių išlaidų atlyginimo valstybei, kurį teismas išnagrinėja šio įstatymo 45 straipsnio 2 dalyje nurodyta tvarka.“

2 straipsnis. Įstatymo įsigaliojimas
Šis įstatymas įsigalioja 2013 m. liepos 1 d.




Skelbiu šį Lietuvos Respublikos Seimo priimtą įstatymą.

